Thomas Heftyes gate (Oslo)

Thomas Heftyes gate (1–47, 2–64) er en gate i Oslo som har sitt løp fra Gabels gate via «Gimletoppen», før den krysser Elisenbergveien og Bygdøy allé og fortsetter mot nord til Frogner plass. Den ligger i sin helhet på arealer som opprinnelig har tilhørt Frogner hovedgård.

Gaten ble i 1891 oppkalt etter bankier Thomas Heftye, som hadde kjøpt store arealer av Frogner. Han oppførte i 1858–59 Villa Frognæs på høyderyggen mot Frognerkilen etter tegninger av arkitektene Schirmer og von Hanno. Eiendommen med adresse Drammensveien 79 har adkomst fra Thomas Heftyes gate og har siden 1906 tilhørt Storbritannias legasjon og senere ambassade, som bruker Heftyes villa som residens. Thomas Heftye er kjent som en pådriver for friluftslivet i Norge og var medstifter og første formann i Turistforeningen.

Eiendomsprisene i gaten er blant de høyeste i landet.

Tre ambassader har adresse til gaten: Finsk i nr. 1, britisk i nr. 8 og østerriksk i nr. 19. Disse befinner seg sør for Bygdøy allé og dermed i strøket Gimle. Andre kjente bygninger i gaten er villaen i nr. 18, villaen i nr. 24 (tidligere slovakisk ambassade), Heftyeterrassen i nr. 42, hjørnebygningene i nr. 45 og 47, og nr. 52–62 der Sonja Henie i sin tid bodde.

 Bygninger 
NrBildeBeskrivelse 1  Thomas Heftyes gate 1|100px|bottom  Villa (ark. Hans Backer Fürst) byggemeldt 1914. Siden 1936 tilholdssted for Finlands ambassade. Vernet etter Plan- og bygningsloven. 2  Thomas Heftyes gate 2|100px|bottom  Nr. 2 ble tidligere brukt om det huset som nå har adresse Frederik Stangs gate 14C–D, mens tidligere Thomas Heftyes gate 2B er omnummerert til 2. Frittliggende boliggård i mur (ark. Syver Nielsen) oppført 1923–25. Tre etasjer samt mansardetasje. Nybarokk. Listeført. 3  Thomas Heftyes gate 3|100px|bottom  Villa oppført 1917 ved arkitekt Arnstein Arneberg. Nordisk nybarokk. 4  Thomas Heftyes gate 4|100px|bottom  Tomannsbolig (ark. Eugen Th. Arnesen og Reidar Arnesen) oppført 1929. Murbygg i to etasjer samt loft og underetasje. Pusset fasade. Vernet etter PBL. 6  Thomas Heftyes gate 6|100px|bottom  Selvaag-blokk oppført 1972. Tre etasjer, hovedsakelig rød tegl i fasaden. 7  Thomas Heftyes gate 7|100px|bottom  Villa byggemeldt i 1890.Plan- og bygningsetatens byggesaksarkiv Sveitserstil. 8  Thomas Heftyes gate 8|100px|bottom  Storbritannias ambassade. Del av eiendommen Frognæs. 13  Thomas Heftyes gate 13|100px|bottom  Villa (ark. Harald Aars) i svingen oppe på Gimlehøyden oppført 1906–07 for Evelyn Kiærulf. Halvannen etasje med delvis valmet tak. Avdempet jugendstil. Vernet etter PBL. 14  Thomas Heftyes gate 14|100px|bottom  Murvilla (ark. Karl Høie) oppført 1903. 2 1/2 etasje. Pusset fasade. Vernet etter PBL. 14B og 14C  Thomas Heftyes gate 14C|100px|bottom  To frittliggende leiegårder (ark. Trygve Nissen) oppført 1934 og 1933. Pusset fasade. Funkis. 18  Thomas Heftyes gate 18|100px|bottom  Villa oppført ved arkitekt Olaf Due i 1896. To etasjer, fasader i rød tegl. Nygotikk. 20, 28–30  Thomas Heftyes gate 28-30|100px|bottom  Tre boligblokker oppført på 1960-tallet. Leilighetene har Nordens høyeste kvadratmeterpris. 21  Thomas Heftyes gate 21|100px|bottom  To etasjers villa i pusset tegl. Oppført 1908–09 ved arkitektene Christian Fürst og Hans Backer Fürst. Sundts premie 1910. Siden 1994 Østerrikes ambassade. 23  Thomas Heftyes gate 23|100px|bottom  Liten, frittliggende leiegård. Oppført 1895 ved arkitekt Waldemar Hansteen. Nyrenessanse. 24  Thomas Heftyes gate 24|100px|bottom  To etasjers villa oppført 1906 ved arkitekt Emil von Trepka. Nybarokk, innslag av jugend. Bygningen huset inntil 2024 Slovakias ambassade. Vernet etter PBL. 25  Thomas Heftyes gate 25|100px|bottom  Villa oppført 1892 ved arkitekt Sigurd Gulbransen. To etasjers tømmerbygning. Asymmetrisk midtparti på tre etasjer. 29  Thomas Heftyes gate 29|100px|bottom  Hjørnegård ved Gimle terrasse (ark. Ingvald Suphammer) oppført 1927. Fem etasjer med pusset fasade. Balkonger mot begge gatene. Nyklassisisme. 32  Thomas Heftyes gate 32|100px|bottom  Murvilla i 2 1/2 etasjer (ark. Thorvald Astrup) oppført 1911. Slovakias ambassadørresidens. Vernet etter Plan- og bygningsloven. 34  Thomas Heftyes gate 34|100px|bottom  Leiegård oppført 1898 ved arkitekt Christian Fürst. Henger sammen med Gimle terrasse 10. 39  Thomas Heftyes gate 39|100px|bottom  Bygård oppført 1897 ved arkitekt Marius Finstad Leyell. Hjørnebygning i fire etasjer. Nyrenessanse. 42  Thomas Heftyes gate 42|100px|bottom  Heftyeterrassen. Boligkompleks med 31 leiligheter oppført ved arkitekt Lilla Hansen i 1913. Trekk av jugend. 43  Thomas Heftyes gate 43|100px|bottom  Leiegård oppført 1914 ved arkitekt Gustav Guldbrandsen. Hjørnebygning i fire etasjer. Nybarokk. 45–47  Thomas Heftyes gate 45|100px|bottom  To fire etasjers hjørnebygninger, oppført 1900 ved arkitekt Sigurd Gulbransen. Nybarokk, monumentalt utformede fasader. 52–62  Thomas Heftyes gate 52|100px|bottom  Leiegårder oppført 1911–1912 ved arkitekt Syver Nielsen. Jugend. Sonja Henie bodde i nr. 52 fra 1916 til 1936. 64  Thomas Heftyes gate 64|100px|bottom  Oppført 1927 ved arkitekt Henry Fearnley Coll.Henry F. Coll fra Artemisia Nyklassisistisk.

 Referanser 
Geir Tandberg Steigan: Hans Siegwardt Backer Fürst (1877–1945) (Arkitekturhistorie.no)
Geir Tandberg Steigan: [https://www.arkitekturhistorie.no/arkitekter/norge/hoie.karl.html 
Karl Henrik Høie (1868–1939)] (Arkitekturhistorie.no)
Geir Tandberg Steigan: Jugendstil i Oslo: Thomas Heftyes gate 13 (Arkitekturhistorie.no)

Oslo byleksikon: Thomas Heftyes gate 

Mørch (2009), s. 421.

Oslo gårdkalender, s. 309.
Oslo gårdkalender, s. 311.

Kulturminnesøk om Thomas Heftyes gate .

 Litteratur 





 Eksterne lenker 


Kategori:Veier på Frogner (strøk)
Kategori:Veier i Oslo oppkalt etter menn